Раилә Сатдинова: Табиблар хатасы икәнен еллар узгач кына белдек

	Чүпрәле районы Шланга авылы кызы Раилә Сатдиновага 25 яшь. Тумыштан физик мөмкинлеге чикле, инвалид коляскасында хәрәкәт итә. Кызганыч, табиблар ялгышы кыз язмышын әнә шулай хәл итә. Тормышта Раилә бик актив, һәрчак яңа үрләр яулый. Мәктәпне алтын медаль белән тәмамлый. Югары белем ала. Академик ишү буенча ярышларда Россия чемпионатында медаль яулый. Утырып волейбол уйнау буенча Татарстан җыелма командасы составында. Болар — ул ирешкәннәрнең бер өлеше генә.	 — Күптән түгел Казанга күчендем. Максатыма үз тырышлыгым белән ирешә барам, — ди Раилә. — Бүген зур теләгем — яңа коляска булдыру. Шәһәр буенча уңайлы хәрәкәт итәсем килә. 
	Лилия ЙОСЫПОВА	
Ирек мәйданы

	№ --- | 09.10.2021	


